ใจร้อน
ตอนนี้ทั้งหม่อมอุ๋ย “ม.ร.ว.ปรีดิยาธร เทวกุล” รองนายกฯ และสมหมาย ภาษี รมว.คลัง
7 มี.ค. 2558

โดย...สปาย008
ตอนนี้ทั้งหม่อมอุ๋ย “ม.ร.ว.ปรีดิยาธร เทวกุล” รองนายกฯ และสมหมาย ภาษี รมว.คลัง กำลังหาทางว่าทำยังไงให้คนชั้นกลางและรากหญ้าเดือดร้อนน้อยที่สุดจากการที่รัฐจะแก้ไขกฎหมายภาษีที่ดินและสิ่งปลูกสร้าง
แต่มีกระทรวงมหาดไทยใจร้อนอยากเก็บภาษีใหม่เร็วๆ เลยทำหนังสือมาถามคลังว่า ขณะนี้ราคาประเมินที่ดินและอัตราภาษีที่ดินที่เก็บอยู่ต่ำมาก จึงอยากขอปรับเพิ่มในช่วงที่รอกฎหมายภาษีที่ดินและสิ่งปลูกสร้างฉบับใหม่จะมีผลบังคับใช้ ซึ่งคาดว่าจะเริ่มได้ต้นปี 2560 โน่นแน่ะ
ตอนนี้เขาถึงเถียงกันไม่สะเด็ดน้ำว่าอัตราภาษีเท่าไหร่กันแน่ที่จะเก็บ มหาดไทยดันอยากเก็บภาษีเร็วๆ ทางคลังเลยตอบหนังสือไปว่า ให้ขอความเห็นจากทางฝ่ายนโยบายจะดีกว่าว่าจะทำได้ไหม
กฎหมายยังไม่เข้าสภามาขอเก็บภาษีก่อน ไม่กลัวโดนถล่มเหรอคะคุณขา